CELEX: 62013FN0043
Language: lt
Date: 2013-05-08 00:00:00
Title: Byla F-43/13: 2013 m. gegužės 8 d. pareikštas ieškinys byloje ZZ ir kt. prieš EIB

20.7.2013   
            
            
               LT
            
            
               Europos Sąjungos oficialusis leidinys
            
            
               C 207/61
            
         2013 m. gegužės 8 d. pareikštas ieškinys byloje ZZ ir kt. prieš EIB
   
   (Byla F-43/13)
   2013/C 207/106
   Proceso kalba: prancūzų
   
      Šalys
   
   
      Ieškovai: ZZ ir kt., atstovaujami advokato L. Levi
   
      Atsakovas: Europos investicijų bankas
   
      Ginčo dalykas bei aprašymas
   
   Pirma, sprendimų, esančių 2013 m. vasario mėn. atlyginimo lapeliuose, kuriais kasmetinis darbo užmokesčio koregavimas už 2013 m. apribojamas 1,8 %, panaikinimas ir vėlesnių atlyginimo lapelių panaikinimas. Antra, prašymas priteisti iš EIB kompensaciją su palūkanomis už tariamai patirtą turtinę ir neturtinę žalą.
   
      Ieškovų reikalavimai
   
   
               —
            
            
               Panaikinti sprendimą, esantį ieškovų 2013 m. vasario mėn. atlyginimo lapeliuose, sprendimą, kuriuo nustatoma, kad kasmetinis darbo užmokesčio koregavimas už 2013 m. apribojamas 1,8 %, ir panašius sprendimus, esančius vėlesniuose atlyginimo lapeliuose.
            
         
               —
            
            
               Prireikus, panaikinti du informacinius pranešimus, kuriuos atsakovas ieškovams išsiuntė 2013 m. vasario 5 ir 15 d.
            
         
               —
            
            
               Priteisti iš atsakovo kiekvienam ieškovui kaip kompensaciją už patirtą turtinę žalą: i) darbo užmokesčio likutį, kurį sudaro kasmetinės korekcijos už 2013 m. pritaikymas, t. y. 1,8 % padidėjimą, nuo 2013 m. sausio 1 d. iki 2013 m. gruodžio 31 d.; ii) darbo užmokesčio likutį, kurį sudaro pasekmės, kurias turės 1.8 % kasmetinės korekcijos už 2013 m. pritaikymas darbo užmokesčiui, kuris bus mokamas nuo 2014 m.; iii) palūkanas nuo darbo užmokesčio likučio, skaičiuojamas iki visiško mokėtinų sumų sumokėjimo; palūkanų norma turi būti skaičiuojama remiantis Europos centrinio banko nustatyta palūkanų norma, taikoma pagrindinėms refinansavimo operacijoms atitinkamų laikotarpiu, padidinta trimis procentiniais punktais ir iv) nuostolius su palūkanomis, patirtus dėl perkamosios galios netekimo; visa ši turtinė žala preliminariai vertinama po 30 000 EUR kiekvienam ieškovui.
            
         
               —
            
            
               Priteisti iš atsakovo kiekvienam ieškovui po 1 000 EUR neturtinei žalai atlyginti.
            
         
               —
            
            
               Priteisti iš atsakovo bylinėjimosi išlaidas.